Hetkel on Saverna külas aktiivne periood. Külarahvas peab tähtsaks kooskäimise koha loomist Savernasse, et hoida ja arendada häid suhteid ja tegevuse toimimist külas. Tegutseb 2 naiskäsitööringi.  Käsitööringi loomise aegu 31.oktoobril 1976.a. võttis ringi tööst osa vaid 5 inimest, aastate jooksul on see kasvanud 32 inimeseni vanuses 35 - 78 a. Koos käiakse kord nädalas, õpitakse erinevaid käsitööliike, toitlustamist, korraldatakse ringisiseseid ja avalikke käsitöönäitusi.